agatharchides-geography.de-mari-erythraeo-excerpta 5.93
93 . Ὄρος δὲ ταύτῃ παράκειται κατὰ μὲν τὴν κορυφὴν πέτρας ἀποτομάδας ἔχον καὶ τοῖς ὕψεσι καταπληκτικὰς , ὑπὸ δὲ τὰς ῥίζας σπιλάδας ὀξείας καὶ πυκνὰς ἐνθαλάττους καὶ κατόπιν αὐτῶν φάραγγας ὑποβεβρωμένας καὶ σκολιάς . Συντετρημένων δʼ αὐτῶν πρὸς ἀλλήλας , καὶ τῆς θαλάττης βάθος ἐχούσης , ὁ κλύδων ποτὲ μὲν εἰσπίπτων , ποτέ δὲ παλισσυτῶν βρόμῳ μεγάλῳ παραπλήσιον ἦχον ἐξίησι . Τοῦ δὲ κύματος τὸ μὲν πρὸς μεγάλας πέτρας προσαραττόμενον εἰς ὕψος ἵσταται καὶ τὸν ἀφρὸν θαυμαστὸν τὸ πλῆθος κατασκευάζει , τὸ δὲ καταπινόμενον κοίλωμα σπασμὸν ποιεῖ καταπληκτικὸν , ὥστε τοὺς ἀκουσίως ἐγγίσαντας τοῖς τόποις διὰ τὸ δέος οἱονεὶ προαποθνήσκειν . Ταύτην μὲν οὖν τὴν παράλιον ἔχουσιν Ἄραβες οἱ καλούμενοι Θαμουδηνοί · τὴν δʼ ἑξῆς ἐπέχει κόλπος εὐμεγέθης , ἐπικειμένων αὐτῷ νήσων σποράδων , τὴν πρόσοψιν ἐχουσῶν ὁμοίαν ταῖς καλουμέναις Ἐχινάσι νήσοις . Ἐκδέχονται δὲ ταύτην τὴν παράλιον ἀέριοι θῖνες ἄμμου κατά τε τὸ μῆκος καὶ τὸ πλάτος , μέλανες τὴν χρόαν . Μετὰ δὲ τούτους ὁρᾶται χερρόνησος καὶ λιμὴν εἰς αὐ - τὴν κάλλιστος τῶν εἰς ἱστορίαν πεπτωκότων , ὀνομαζόμενος Χαρμουθάς . Ὑπὸ γὰρ χηλήν ἐξαίσιον κεκλιμένην πρὸς ζέφυρον κόλπος ἐστὶν οὐ μόνον κατὰ τὴν ἰδέαν θαυμαστὸς , ἀλλὰ καὶ κατὰ τὴν εὐχοηστίαν πολὺ τοὺς ἄλλους ὑπεράγων · παρήκει γὰρ αὐτὸν ὄρος συνηρεφὲς , κυκλούμενον πανταχόθεν ἐπὶ σταδίους ἑκατόν · εἴσπλουν δʼ ἔχει δίπλεθρον , ναυσὶ δισχιλίαις ἄκλυστον λιμένα παρεχόμενος . Χωρὶς δὲ τούτων εὔυδρός τέ ἐστι καθʼ ὑπερβολὴν , ποταμοῦ μείζονος εἰς αὐτὸν ἐμβάλλοντος , καὶ κατὰ μέσον ἔχει νῆσον εὔυδρον καὶ δυναμένην ἔχειν κηπεύματα . Καθόλου δʼ ἐμφερέστατός ἐστι τῷ κατὰ τὴν Καρχηδόνα λιμένι , προσαγορευομένῳ δὲ Κώθωνι · περὶ οὗ τὰς κατὰ μέρος εὐχρηστίας ἐν τοῖς οἰκείοις χρόνοις πειρασόμεθα διελθεῖν . Ἰχθύων δὲ πλῆθος ἐκ τῆς μεγάλης θαλάττης εἰς αὐτὸν ἀθροίζεται διά τε τὴν νηνεμίαν καὶ τὴν γλυκύτητα τῶν εἰς αὐτὸν ῥεόντων ὑδάτων . Παραπλεύσαντι δὲ τοὺς τόπους τούτους ὄρη πέντε διεστηκότα ἀλλήλων εἰς ὕψος ἀνατείνει , συναγομένας ἔχοντα τὰς κορυφὰς εἰς πετρώδη μαστὸν , παραπλήσιον φαντασίαν ἀποτελοῦντα ταῖς κατʼ Αἴγυπτον πυραμίσιν . Ἑξῆς δ᾿ ἐστὶ κόλπος κυκλοτερὴς μεγάλοις ἀκρωτηρίοις περιεχόμενος , οὗ κατὰ μέσην τὴν διάμετρον ἀνέστηκε λόφος τραπεζώδης , ἐφ᾿ οὗ τρεῖς ναοὶ θαυμαστοὶ τοῖς ὕψεσιν ᾠκοδόμηνται θεῶν , ἀγνοουμένων μὲν ὑπʼ Ἑλλήνων , τιμωμένων δʼ ὑπὸ τῶν ἐγχωρίων διαφερόντως .
Lemmas: 93 . ὄρος δέ οὗτος παράκειμαι κατά μέν ὁ κορυφή πέτρα ἀποτομάς ἔχω καί ὁ ὕψος καταπληκτικός , ὑπό δέ ὁ ῥίζα σπιλάς ὀξύς καί πυκνός ἐνθάλασσος καί κατόπιν αὐτός φάραγξ ὑποβιβρώσκω καί σκολιός . συντετραίνω δέ αὐτός πρός ἀλλήλων , καί ὁ θάλασσα βάθος ἔχω , ὁ κλύδων ποτέ μέν εἰσπίπτω , ποτέ δέ παλισσυτέω βρόμος μέγας παραπλήσιος ἦχος ἐξίημι . ὁ δέ κῦμα ὁ μέν πρός μέγας πέτρα προσαράσσω εἰς ὕψος ἵστημι καί ὁ ἀφρός θαυμαστός ὁ πλῆθος κατασκευάζω , ὁ δέ καταπίνω κοίλωμα σπασμός ποιέω καταπληκτικός , ὥστε ὁ ἀκούσιος ἐγγίζω ὁ τόπος διά ὁ δέος οἱονεί προαποθνῄσκω . οὗτος μέν οὖν ὁ παράλιος ἔχω Ἄραψ ὁ καλέω Θαμουδηνοί · ὁ δέ ἑξῆς ἐπέχω κόλπος εὐμεγέθης , ἐπίκειμαι αὐτός νῆσος σποράς , ὁ πρόσοψις ἔχω ὅμοιος ὁ καλέω Ἐχῖναι νῆσος . ἐκδέχομαι δέ οὗτος ὁ παράλιος ἀέριος θίς ἄμμος κατά τε ὁ μῆκος καί ὁ πλάτος , μέλας ὁ χροιά . μετά δέ οὗτος ὁράω χερσόνησος καί λιμήν εἰς οὐ - ὁ καλός ὁ εἰς ἱστορία πίπτω , ὀνομάζω Χαρμουθάς . ὑπό γάρ χηλή ἐξαίσιος κλίνω πρός ζέφυρος κόλπος εἰμί οὐ μόνος κατά ὁ ἰδέα θαυμαστός , ἀλλά καί κατά ὁ εὐχοηστία πολύς ὁ ἄλλος ὑπεράγω · παρήκω γάρ αὐτός ὄρος συνηρεφής , κυκλέω πανταχόθεν ἐπί στάδιον ἑκατόν · εἴσπλοος δέ ἔχω δίπλεθρος , ναῦς δισχίλιοι ἄκλυστος λιμήν παρέχω . χωρίς δέ οὗτος εὔυδρος τε εἰμί κατά ὑπερβολή , ποταμός μέγας εἰς αὐτός ἐμβάλλω , καί κατά μέσος ἔχω νῆσος εὔυδρος καί δύναμαι ἔχω κήπευμα . καθόλου δέ ἐμφερής εἰμί ὁ κατά ὁ Καρχηδών λιμήν , προσαγορεύω δέ Κώθων · περί ὅς ὁ κατά μέρος εὐχρηστία ἐν ὁ οἰκεῖος χρόνος πειράω διέρχομαι . ἰχθῦς δέ πλῆθος ἐκ ὁ μέγας θάλασσα εἰς αὐτός ἀθροίζω διά τε ὁ νηνεμία καί ὁ γλυκύτης ὁ εἰς αὐτός ῥέω ὕδωρ . παραπλέω δέ ὁ τόπος οὗτος ὄρος πέντε διΐστημι ἀλλήλων εἰς ὕψος ἀνατείνω , συνάγω ἔχω ὁ κορυφή εἰς πετρώδης μαστός , παραπλήσιος φαντασία ἀποτελέω ὁ κατά Αἴγυπτος πυραμίς . ἑξῆς δέ εἰμί κόλπος κυκλοτερής μέγας ἀκρωτήριον περιέχω , ὅς κατά μέσος ὁ διάμετρος ἀνίστημι λόφος τραπεζώδης , ἐπί ὅς τρεῖς ναός θαυμαστός ὁ ὕψος οἰκοδομέω θεός , ἀγνοέω μέν ὑπό Ἕλλην , τιμάω δέ ὑπό ὁ ἐγχώριος διαφερόντως .